Lähetekeskustelua varten esitellään päiväjärjestyksen 3. asia. Puhemiesneuvosto ehdottaa, että asia lähetetään hallintovaliokuntaan.
Arvoisa puhemies! Hallituksen esityksessä ehdotetaan muutettavaksi ulkomaalaislain pykälää, jossa säädettäisiin oleskeluluvan myöntämisen edellytyksistä, kuten siitä, että kansanterveyden vaarantaminen ei estä jatkoluvan myöntämistä. Viime viikolla me keskustelimme täällä Euroopan neuvoston Suomen valtuuskunnan kertomuksesta 2014, ja valtuuskunnan kertomuksessa mainittiin tästä asiasta seuraavasti: "Hiv-positiiviset siirtolaiset kokevat moninkertaista syrjintää verrattuna muihin, ja osalta evätään jopa maahan pääsy. Päätöslauselma 1997 (2014) kehottaa puuttumaan tilanteeseen varmistamalla edullisia hoito- ja ehkäisypalveluja myös paperittomille." Lisäksi tässä mainitaan näin, että "päätöslauselma kehottaa poistamaan hiv-positiivisten siirtolaisten maahantulo- ja oleskelurajoitukset." Arvoisa puhemies! Ymmärtääkseni tämä hallituksen esitys on nyt tavallaan tätä näkökulmaa tässä korjaamassa, koska nyt ei puhuta tästä oleskeluluvan myöntämisen asiasta, vaan näistä jatkoluvan myöntämisessä olevista esteistä. Arvoisa puhemies! Mielestäni aikaisemman hallituksen tekemä esitys tästä asiasta ei ole hyvä, koska tällähän me avaamme kuitenkin mahdollisuuden, myös paperittomien osalta, tulla Suomeen saamaan tulevaisuudessa terveyspalveluja, jotka tulevat meidän yhteiskunnallemme hyvin kalliiksi. Itse en ymmärrä sellaista politiikkaa, että meidän tulee tietoisesti ottaa sellaisia riskejä, että me myönnämme jatkoluvan henkilöille, joilla on vakavia kansanterveydellisiä sairauksia. Meillä ei ole tällaiseen kokeiluun varaa.
Lähetekeskustelua varten esitellään päiväjärjestyksen 4. asia. Puhemiesneuvosto ehdottaa, että asia lähetetään sivistysvaliokuntaan.
Lähetekeskustelua varten esitellään päiväjärjestyksen 5. asia. Puhemiesneuvosto ehdottaa, että asia lähetetään liikenne- ja viestintävaliokuntaan.
Lähetekeskustelua varten esitellään päiväjärjestyksen 6. asia. Puhemiesneuvosto ehdottaa, että asia lähetetään sosiaali- ja terveysvaliokuntaan, jolle perustuslakivaliokunnan on annettava lausunto.